पायलट समेत 2 की मौत, जमीन पर गिरते ही हेलिकॉप्टर में लगी आग
Us Alabama Black Hawk Helicopter Crash; Video Goes Viral अमेरिका के अलबामा में एक ब्लैक हॉक हेलिकॉप्टर क्रैश हो गया। हादसे में 2 लोगों की मौत हो गई है।
अमेरिका के अलबामा में एक ब्लैक हॉक हेलिकॉप्टर क्रैश हो गया। हादसे में 2 लोगों की मौत हो गई है। हेलिकॉप्टर अलबामा-टेनेसी बॉर्डर के पास हाईवे 53 पर हंट्सविल शहर से करीब 10 मील की दूरी पर क्रैश हुआ।
जानकारी के मुताबिक, ये टेनेसी नेशनल गार्ड का UH-60 हेलिकॉप्टर था जो रूटीन ट्रेनिंग पर था। मैडिसन के पुलिस अधिकारियों को अमेरिकी समय के मुताबिक करीब 3 बजे 911 पर हादसे की सूचना मिली।
हादसे की होगी जांच
क्रैश होने के बाद हेलिकॉप्टर में आग लग गई जिससे किसी को बचाया नहीं जा सका। हालांकि, हेलिकॉप्टर क्यों क्रैश हुआ, इसकी अब तक कोई जानकारी नहीं मिली है। नेशनल गार्ड के अधिकारी ने कहा कि बाकी मिलिट्री एयरक्राफ्ट की तरह ही इस हेलिकॉप्टर के क्रैश होने की भी जांच की जाएगी। हादसे को देखते हुए इलाके में ट्रैफिक व्यवस्था रोक दी गई है।
US आर्मी का हेलिकॉप्टर है ब्लैक हॉक
UH-60A ब्लैक हॉक US आर्मी का हेलिकॉप्टर है जो एक बार में हथियारों सहित 11 सैनिकों को ले जा सकता है। इसकी अधिकतम क्षमता 14 सैनिकों की है। हालांकि, कम हथियार होने पर ये 20 सैनिकों को भी ले जाने में सक्षम है। इसमें 3 क्रू मेंबर्स की जरूरत होती है, जिसमें एक पायलट, एक को-पायलट और एक क्रू चीफ शामिल हैं।
ये खबरें भी पढ़ें...
अफगानिस्तान में हेलिकाप्टर हादसा:US का ब्लैकहॉक चॉपर ट्रेनिंग के दौरान क्रैश, तालिबान के तीन आतंकियों की मौत
पिछले साल 15 अगस्त को अमेरिकी सेना ने अफगानिस्तान छोड़ते वक्त करोड़ों रुपए के हथियार और हेलिकॉप्टर भी वहां छोड़ दिए थे। शनिवार को इनमें से ही एक ब्लैकहॉक हेलिकॉप्टर क्रैश हो गया। मीडिया रिपोर्ट्स के मुताबिक, तालिबान के कुछ आतंकी इस पर सवार थे और यह ट्रेनिंग के लिए इस्तेमाल किया जा रहा था। हादसे में तीन लोगों की मौत हो गई है। पूरी खबर पढ़ें...
​​​​​​अमेरिका में एयर शो के दौरान प्लेन टकराए, जमीन पर गिरते ही ब्लास्ट
अमेरिका के डलास में एयर शो के दौरान सेकेंड वर्ल्ड वॉर के 2 प्लेन टकरा गए। एयर फोर्स ने कहा- दोनों विमानों में 6 लोग मौजूद थे। सभी की मौत हो गई। फेडरल एविएशन एडमिनिस्ट्रेशन (FAA) ने कहा- इस हादसे में सेकेंड वर्ल्ड वॉर के दौरान इस्तेमाल किए गए 2 प्लेन क्रैश हो गए। पढ़ें पूरी खबर...
अमेरिका में एयर रेस के दौरान हुआ हादसा, पायलट की मौत
अमेरिका के नेवादा स्टेट में एक जेट क्रैश हो गया। इस हादसे में पायलट की मौत हो गई। हादसा STIHL नेशनल चैंपियनशिप एयर रेस (रेनो एयर रेस) के दौरान हुआ। इस एयर रेसिंग इवेंट में 152 जेट्स ने हिस्सा लिया। 156 पायलट्स मौजूद थे। एयर रेसिंग के तीसरे लैप के दौरान भयानक हादसा हो गया। पढ़ें पूरी खबर...